(10)

L-Anness XX huwa emendat kif ġej: (a) Fit-Taqsima intitolata l-“Anness V”, l-intestatura tat-Taqsima 3 hija sostitwita b’dan li ġej: “3. INFORMAZZJONI ESSENZJALI”; (b) Fit-Taqsima intitolata l-“Anness XII”, l-intestatura tat-Taqsima 3 hija sostitwita b’dan li ġej: “3. INFORMAZZJONI ESSENZJALI”; (c) Fit-Taqsima intitolata l-“Anness XII”, il-punt (ii) tas-subpunt 4.2.2 huwa sostitwit b’dan li ġej: “(ii) fejn is-sottostanti huwa indiċi: — l-isem tal-indiċi. Kategorija C — deskrizzjoni tal-indiċi jekk huwa kompost mill-emittent jew kwalunkwe entità legali li tagħmel parti mill-istess grupp. Kategorija A — deskrizzjoni, tal-indiċi li jiġi pprovdut minn entità legali jew persuna naturali li taġixxi flimkien mal-emittent jew f’ismu, sakemm il-prospett ma jkunx fih id-dikjarazzjonijiet li ġejjin: — is-sett komplet ta’ regoli tal-indiċi u l-informazzjoni dwar il-prestazzjoni tal-indiċi huma aċċessibbli liberament fuq il-websajt tal-emittent jew tal-fortnitur tal-indiċi; u — ir-regoli governattivi (inkluż il-metodoloġija tal-indiċi għall-għażla u l-ibbilanċjar mill-ġdid tal-komponenti tal-indiċi, id-deskrizzjoni ta’ avvenimenti ta’ tfixkil tas-suq u r-regoli ta’ aġġustament) huma bbażati fuq kriterji oġġettivi u ddeterminati minn qabel. Kategorija A — jekk l-indiċi mhux kompost mill-emittent, indikazzjoni dwar minn fejn tista’ tinkiseb l-informazzjoni dwar l-indiċi. Kategorija C” (d) Fit-Taqsima intitolata l-“Anness XIII”, l-intestatura tat-Taqsima 3 hija sostitwita b’dan li ġej: “3. INFORMAZZJONI ESSENZJALI”; (e) Tiżdied it-Taqsima li ġejja: “Anness XXX Struzzjonijiet 1. INFORMAZZJONI LI GĦANDHA TIĠI PPROVDUTA FIR-RIGWARD TAL-KUNSENS MILL-EMITTENT JEW IL-PERSUNA RESPONSABBLI MIT-TFASSIL TAL-PROSPETT 1.1 Kunsens espress mill-emittent jew mill-persuna responsabbli mit-tfassil tal-prospett għall-użu tal-prospett u d-dikjarazzjoni li taċċetta r-responsabbiltà għall-kontenut tal-prospett ukoll b’rispett għal bejgħ mill-ġdid sussegwenti u t-tqegħid finali ta’ titoli minn intermedjarju finanzjarju li ngħata l-kunsens li juża l-prospett. Kategorija A 1.2 Indikazzjoni tal-perjodu li għalih jingħata l-kunsens għall-użu tal-prospett. Kategorija A 1.3 Indikazzjoni tal-perjodu ta’ offerta fejn il-bejgħ mill-ġdid sussegwenti jew it-tqegħid finali ta’ titoli minn intermedjarji finanzjarji jista’ jsir. Kategorija C 1.4 Indikazzjoni tal-Istati Membri li fihom l-intermedjarji finanzjarji jistgħu jużaw il-prospett għal bejgħ mill-ġdid sussegwenti jew it-tqegħid finali ta’ titoli. Kategorija A 1.5 Kwalunkwe kundizzjonijiet ċari u oġġettivi mehmuża mal-kunsens huma relevanti għall-użu tal-prospett. Kategorija C 1.6 Notifika b’tipa grassa tinforma l-investituri li, jekk offerta ssir minn intermedjarju finanzjarju, dan l-intermedjarju finanzjarju se jipprovdi l-informazzjoni lill-investituri skont it-termini u l-kundizzjonijiet tal-offerta fiż-żmien li fih tkun saret. Kategorija A 2 A INFORMAZZJONI ADDIZZJONALI GĦANDHA TIĠI PPROVDUTA FEJN IL-KUNSENS JINGĦATA LIL INTERMEDJARJU SPEĊIFIKAT WIEĦED JEW AKTAR 2 A.1 Il-lista u l-identità (l-isem u l-indirizz) tal-intermedjarju jew l-intermedjarji finanzjarji li jistgħu jużaw il-prospett. Kategorija C 2 A.2 Indikazzjoni dwar kif kwalunkwe informazzjoni ġdida rigward l-intermedjarji finanzjarji li ma tkunx magħrufa fiż-żmien tal-approvazzjoni tal-prospett, tal-prospett ta’ bażi jew tal-preżentazzjoni tat-termini finali, skont kif ikun il-każ, għandha tiġi ppubblikata u fejn din tista’ tinstab. Kategorija A 2B INFORMAZZJONI ADDIZZJONALI GĦANDHA TIĠI PPROVDUTA FEJN KUNSENS JINGĦATA LILL-INTERMEDJARJI FINANZJARJI KOLLHA 2B.1 Notifika b’tipa grassa tinforma l-investituri li kwalunkwe intermedjarju finanzjarju li qed jagħmel użu mill-prospett għandu jiddikjara fuq il-websajt tiegħu li qed juża l-prospett skont il-kunsens u l-kundizzjonijiet mehmuża miegħu. Kategorija A”